KINNITATUD 
Kaitseväe Akadeemia nõukogu 28.10.2024 otsuse alusel
Kaitseväe Akadeemia ülema 12.11.2024 käskkirjaga nr 1858

	
KAITSEVÄE AKADEEMIA TASEMEÕPPE VASTUVÕTUKRITEERIUMID 

I.	ÜLDSÄTTED

1.	Kaitseväe Akadeemia (edaspidi akadeemia) kutseõppe (vanemallohvitseride põhikursus), rakenduskõrgharidusõppe (põhikursus) ja magistriõppe (keskastmekursus) vastuvõtukriteeriumid kehtestatakse kõrgharidusseaduse, kutseõppeasutuse seaduse, kaitseväeteenistuse seaduse, akadeemia kutse- ja kõrgharidusõppe õppekavade, akadeemia põhimääruse ning akadeemia õppekorralduseeskirja alusel.

2.	Vastuvõtukriteeriumitega kehtestatakse akadeemia tasemeõppesse kandideerimise tingimused ja vastuvõtukatsed.

3.	Akadeemia õppuriks kandideerimise täpsed nõuded, kandideerimisdokumendid ja nende esitamise kord ning vastuvõtukatsete korraldus määratakse kindlaks vastuvõtueeskirjas, mille kinnitab akadeemia ülem.

II.	KUTSEÕPE

4.	Kandideerimise tingimused:
1)	keskharidus või sellele vastav kvalifikatsioon;
2)	tegevteenistuses;
3)	läbitud ajateenistus või sellele vastav väljaõpe;
4)	nooremallohvitseride keskastmekursus (NAKAK) või sellele vastav väljaõpe.

5.	Vastuvõtukatsed puuduvad. Kutseõppesse suunab õppima Kaitseressursside Amet, Kaitseväe struktuuriüksuste või Kaitseliidu ettepanekul.

III.	RAKENDUSKÕRGHARIDUSÕPE

6.	Kandideerimise tingimused:
1)	keskharidus või sellele vastav kvalifikatsioon; 
2)	eesti keele oskus vähemalt keeletasemel B2;
3)	inglise keele oskus vähemalt keeletasemel B2;
4)	läbimisel või läbitud ajateenistus või sellele vastav väljaõpe;
5)	tegevteenistus või tegevteenistusse asumine.

7.	Vastuvõtukatsed:
1)	vaimse võimekuse test;
2)	kutsesobivusvestlus;
3)	erialased vastuvõtukatsed.

8.	Vastuvõtt toimub paremusjärjestuse alusel vastuvõtueeskirjas sätestatud lävendit arvestades.

IV.	MAGISTRIÕPE

9.	Kandideerimise tingimused:
1)	kõrghariduse I aste sõjaväelise juhtimise erialal või kõrgharidus koos sõjaväelise väljaõppe I astmega;
2)	kehtiv riigisaladuse juurdepääsuluba vähemalt tasemel „salajane”;
3)	kohustuslik inglise keele oskus NATO STANAG 6001 vähemalt tasemel 2222;
4)	kandideerima on suunanud Kaitseressursside Amet;
5)	pataljoni staabiohvitseri kursus (PSOK) või sellele vastav väljaõpe,

10.	Vastuvõtukatsed:
1)	vaimse võimekuse test;
2)	vestlus;
3)	argumenteeriv essee.

11.	Vastuvõtt toimub paremusjärjestuse alusel vastuvõtueeskirjas sätestatud lävendit arvestades.

V.	EKSTERNÕPE

12.	Õppekava läbimiseks võib eksterni staatust taotleda vastava õppekava vastuvõtukriteeriumid täitnud tegevväelane vastuvõtueeskirjas sätestatud ajavahemikus ja tingimustel.

13.	Eksternõpet ei võimaldata rakenduskõrgharidusõppekava „Sõjaväeline juhtimine õhuväes“ õhusõiduki juhtimise erialal. 

Lisa
 							Kaitseväe Akadeemia ülema 12.11.2024
käskkirjaga nr 1858 kinnitatud Kaitseväe Akadeemia 2025/2026. õppeaasta tasemeõppesse vastuvõtukriteeriumid juurde

Isikuandmetega täitmisel juurdepääsupiirang asutusesiseseks kasutamiseks, alus AvTS § 35 lg 1 p 12.

KRA poolt KVA-le edastatavad isikuandmed kandidaatide kohta
 
Andmed 	
Eesnimi	
Perekonnanimi	
Isikukood	
Kandidaadi valitud õppekava. Juhul kui kandidaat on teinud mitmele õppekavale avalduse, siis märkida prioriteedid 1,2,3	
Kandidaadi asukoha valik katsetel osalemiseks (Tapa, Tallinn, Võru, Ämari)	
Taustakontroll läbitud Jah/Ei, tulemus	
Isik on tegevteenistuses Jah/Ei. Kui jah, siis RA struktuuriüksus ja ametikoht	
KVKT sooritatud Jah/Ei, sooritamise aasta ja tulemus 	
E-post	
Telefon	
Ajateenistus läbitud Jah/Ei	
Ajateenistuse läbimise koht, eriala ja lõpetamise aasta	
SA struktuuriüksus ja ametikoht	
Kandidaadi majutussoov suvistel katsetel Jah/Ei